title: 2009/990/EZ, Euratom: Odluka Vijeća i Komisije od 17. studenoga 2009. o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Tadžikistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 119

               HR

               Službeni list Europske unije

               87

         32009D0990

               L 350/52

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 17. studenoga 2009.
   o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Tadžikistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2009/990/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. zadnju rečenicu i članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi s člankom 300. stavkom 2. drugom rečenicom i člankom 300. stavkom 3. prvim podstavkom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir odobrenje Vijeća prema članku 101. Ugovora o osnivanju Europske zajednice za atomsku energiju,
   budući da:

               (1)

               Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Tadžikistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji, potpisan je u ime Zajednice i država članica 24. lipnja 2008. u skladu s Odlukom Vijeća od 25. veljače 2008.

               (2)

               Do njegovog stupanja na snagu, Protokol treba primjenjivati privremeno od datuma stupanja na snagu Sporazuma o partnerstvu i suradnji s Republikom Tadžikistanom.

               (3)

               Protokol bi trebalo sklopiti,

         ODLUČILI SU:
   Članak 1.
   Ovim se u ime Zajednice, Europske zajednice za atomsku energiju i država članica odobrava Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Tadžikistana, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
   Članak 2.
   Predsjednik Vijeća daje obavijest iz članka 3. Protokola u ime Zajednice i njezinih država članica. Predsjednik Komisije istodobno šalje navedenu obavijest u ime Europske zajednice za atomsku energiju.

      Sastavljeno u Bruxellesu 17. studenoga 2009.

            Za Vijeće

            Predsjednik

         C. BILDT

            Za Komisiju

            Predsjednik

         José Manuel BARROSO

      (1)  Mišljenje doneseno 2. rujna 2008. (još nije objavljeno u Službenom listu).


title: 2000/710/EZ: Odluka Vijeća od 7. studenoga 2000. o pristupanju Europske zajednice Pravilniku br. 67 Gospodarske komisije Ujedinjenih naroda za Europu o odobrenju posebne opreme za motorna vozila pogonjena ukapljenim naftnim plinom

text:
               13/Sv. 026

               HR

               Službeni list Europske unije

               182

         32000D0710

               L 290/29

               SLUŽBENI LIST EUROPSKE UNIJE

               07.11.2000.

      ODLUKA VIJEĆA

   od 7. studenoga 2000.
   o pristupanju Europske zajednice Pravilniku br. 67 Gospodarske komisije Ujedinjenih naroda za Europu o odobrenju posebne opreme za motorna vozila pogonjena ukapljenim naftnim plinom
   (2000/710/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (1), a posebno članak 3. stavak 3. i drugu alineju članka 4. stavka 2.,
   uzimajući u obzir prijedlog Komisije,
   uzimajući u obzir suglasnost Europskog parlamenta (2),
   budući da:

               (1)

               Izmijenjena inačica Pravilnika br. 67 o odobrenju posebne opreme za motorna vozila pogonjena ukapljenim naftnim plinom uklonit će tehničke prepreke za trgovinu motornim vozilima između ugovornih strana s obzirom na posebnu opremu ugrađenu na takva motorna vozila. Jedinstveni zahtjevi tog Pravilnika osiguravaju visoku razinu sigurnosti i zaštite okoliša.

               (2)

               Ugovorne strane obaviještene su o izmijenjenoj inačici Pravilnika br. 67 koja će stupiti na snagu u svim ugovornim stranama koje nisu objavile svoje neslaganje na datum(e) navedene u obrascu Pravilnika priloženog izmijenjenom Sporazumu iz 1958.

               (3)

               Pravilnik br. 67 trebao bi biti uključen u sustav odobrenja za vozila te tako dopuniti zakonodavstvo Zajednice koje je trenutačno na snazi,

         ODLUČILO JE:
   Jedini članak
   Europska zajednica pristupa Pravilniku br. 67 Gospodarske komisije Ujedinjenih naroda za Europu o odobrenju posebne opreme za motorna vozila pogonjena ukapljenim naftnim plinom, kako je izmijenjen i kako su obaviještene ugovorne strane, ako mjera ili izmjena stupi na snagu na dan(e) koji su u njemu navedeni.

      Sastavljeno u Bruxellesu 7. studenoga 2000.

            Za Vijeće

            Predsjednik

         D. VOYNET

      (1)  SL L 346, 17.12.1997., str. 78.

      (2)  Suglasnost Europskog parlamenta od 3. listopada 2000. (još nije objavljen u Službenom listu).


title: Odluka Vijeća 2011/514/ZVSP od 22. studenoga 2010. o potpisivanju i sklapanju Sporazuma između Europske unije i Republike Srbije o sigurnosnim postupcima za razmjenu i zaštitu klasificiranih podataka

text:
               11/Sv. 118

               HR

               Službeni list Europske unije

               42

         32011D0514

               L 216/1

               SLUŽBENI LIST EUROPSKE UNIJE

         ODLUKA VIJEĆA 2011/514/ZVSP
   od 22. studenoga 2010.
   o potpisivanju i sklapanju Sporazuma između Europske unije i Republike Srbije o sigurnosnim postupcima za razmjenu i zaštitu klasificiranih podataka
   VIJEĆE EUROPSKE UNIJE,
   uzimajući u obzir Ugovor o Europskoj uniji (UEU), a posebno njegov članak 37., i Ugovor o funkcioniranju Europske unije (UFEU), a posebno njegov čanak 218. stavak 5. i članak 218. stavka 6. prvi podstavak,
   uzimajući u obzir prijedlog visokog predstavnika Unije za vanjske poslove i sigurnosnu politiku (VP),
   budući da:

               (1)

               Vijeće je na svom sastanku 22. ožujka 2010. odlučio ovlastiti VP-a za otvaranje pregovora prema članku 37. UEU-a i u skladu s postupkom utvrđenim u članku 218. stavku 3. UFEU-a s ciljem sklapanja Sporazuma o sigurnosti podataka između Europske unije i Republike Srbije.

               (2)

               Nakon tog ovlaštenja, VP je pregovorima dogovorio Sporazum s Republikom Srbijom o sigurnosnim podacima za razmjenu i zaštitu klasificiranih podataka.

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Srbije o sigurnosnim postupcima za razmjenu i zaštitu klasificiranih podataka odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Uniju.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 22. studenoga 2010.

            Za Vijeće

            Predsjednik

         S. VANACKERE


title: Odluka Vijeća (EU) 2016/63 od 15. siječnja 2016. o pristupanju Hrvatske Konvenciji sastavljenoj na temelju članka K.3 stavka 2. točke (c) Ugovora o Europskoj uniji o borbi protiv korupcije u kojoj sudjeluju službenici Europskih zajednica ili službenici država članica Europske unije

text:
               21.1.2016

               HR

               Službeni list Europske unije

               L 14/23

         ODLUKA VIJEĆA (EU) 2016/63
   od 15. siječnja 2016.
   o pristupanju Hrvatske Konvenciji sastavljenoj na temelju članka K.3 stavka 2. točke (c) Ugovora o Europskoj uniji o borbi protiv korupcije u kojoj sudjeluju službenici Europskih zajednica ili službenici država članica Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o pristupanju Hrvatske,
   uzimajući u obzir Akt o pristupanju Hrvatske, a posebno njegov članak 3. stavak 5.,
   uzimajući u obzir preporuku Europske komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija sastavljena na temelju članka K.3 stavka 2. točke (c) Ugovora o Europskoj uniji o borbi protiv korupcije u kojoj sudjeluju službenici Europskih zajednica ili službenici država članica Europske unije (2) („Konvencija protiv korupcije u kojoj sudjeluju službenici”) potpisana je 26. svibnja 1997. i stupila je na snagu 28. rujna 2005.

               (2)

               Člankom 3. stavkom 4. Akta o pristupanju Hrvatske („Akt o pristupanju”) predviđa se da Hrvatska pristupa konvencijama i protokolima sklopljenima između država članica, navedenima u Prilogu I. Aktu o pristupanju, koji sadržava, među ostalim, Konvenciju protiv korupcije u kojoj sudjeluju službenici. Oni trebaju stupiti na snagu u odnosu na Hrvatsku na datum koji odredi Vijeće.

               (3)

               U skladu s člankom 3. stavkom 5. Akta o pristupanju, Vijeće treba odlučiti o provedbi svih prilagodbi potrebnih radi pristupanja tim konvencijama i protokolima,

         DONIJELO JE OVU ODLUKU:
   Članak 1.
   Konvencija protiv korupcije u kojoj sudjeluju službenici stupa na snagu za Hrvatsku prvog dana prvog mjeseca koji slijedi nakon dana objave ove Odluke.
   Članak 2.
   Tekst Konvencije protiv korupcije u kojoj sudjeluju službenici sastavljen na hrvatskom jeziku (3) vjerodostojan je pod istim uvjetima kao i ostali tekstovi Konvencije protiv korupcije u kojoj sudjeluju službenici.
   Članak 3.
   Ova Odluka počinje proizvoditi učinke sljedećeg dana od dana objave u Službenom listu Europske unije.

      Sastavljeno u Bruxellesu 15. siječnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Mišljenje od 10. lipnja 2015. (još nije objavljeno u Službenom listu).

      (2)  SL C 195, 25.6.1997., str. 2.

      (3)  Verzija Konvencije na hrvatskom jeziku objavljena je u Posebnom izdanju Službenog lista (poglavlje 19, svezak 14, str. 120.).


title: Odluka br. S8 od 15. lipnja 2011. o odobravanju proteza, većih pomagala i drugih značajnijih davanja u naravi predviđenih člankom 33. Uredbe (EZ) br. 883/2004 o koordinaciji sustavâ socijalne sigurnosti  Tekst značajan za EGP i za Švicarsku

text:
               05/Sv. 006

               HR

               Službeni list Europske unije

               280

         32011D0906(01)

               C 262/6

               SLUŽBENI LIST EUROPSKE UNIJE

               15.06.2011.

      ODLUKA br. S8
   od 15. lipnja 2011.
   o odobravanju proteza, većih pomagala i drugih značajnijih davanja u naravi predviđenih člankom 33. Uredbe (EZ) br. 883/2004 o koordinaciji sustavâ socijalne sigurnosti
   (Tekst značajan za EGP i za Švicarsku)
   2011/C 262/06
   ADMINISTRATIVNA KOMISIJA ZA KOORDINACIJU SUSTAVÂ SOCIJALNE SIGURNOSTI,
   uzimajući u obzir članak 72. točku (a) Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustavâ socijalne sigurnosti (1), na temelju kojeg je Administrativna komisija odgovorna za rješavanje svih administrativnih pitanja ili pitanja tumačenja koja proizlaze iz odredbi Uredbe (EZ) br. 883/2001 i Uredbe (EZ) br. 987/2009 (2),
   uzimajući u obzir članak 33. stavak 2. Uredbe (EZ) br. 883/2004,
   u skladu s uvjetima utvrđenim u drugom podstavku članka 71. stavka 2. Uredbe (EZ) br. 883/2004,
   budući da:

               (1)

               Članak 33. stavak 1. Uredbe (EZ) br. 883/2004 predstavlja zaštitnu odredbu koja se treba primjenjivati tijekom razdoblja koje slijedi neposredno nakon trenutka promjene primjenljivog zakonodavstva u pogledu dotične osobe.

               (2)

               Navedeni članak primjenjuje se kada bi osoba mogla izgubiti pravo na davanja u naravi za slučaj bolesti, koja su prilagođena njezinim posebnim osobnim potrebama i koja se upravo pružaju ili su odobrena, ali još nisu pružena, zbog promjene primjenljivog zakonodavstva.

               (3)

               Takav gubitak mogao bi se smatrati nerazmjernim, uzimajući u obzir prirodu davanja i medicinsko stanje dotične osobe,

         ODLUČILA JE:
   Članak 1.
   Proteze, veća pomagala i druga značajnija davanja u naravi iz članka 33. stavka 1. Uredbe (EZ) br. 883/2004 predstavljaju davanja koja:

               —

               su prilagođena posebnim osobnim potrebama, i

               —

               koja se upravo pružaju ili su odobrena, ali nisu pružena, i

               —

               koja su definirana ili se tretiraju kao takva u državama članicama na temelju čijeg zakonodavstva je osiguranik osiguran prije nego što je postao osiguran na temelju zakonodavstva druge države članice.

         Netaksativni popis u kojem se navode davanja koja se, kada ispunjavaju gornje kriterije, tretiraju kao takva, sadržan je u Prilogu ovoj Odluci.
   Članak 2.
   Ova se odluka objavljuje u Službenom listu Europske unije. Primjenjuje se od datuma objave.

            Predsjednica Administrativne komisije

         Éva GELLÉRNÉ LUKÁCS

      (1)  SL L 166, 30.4.2004., str. 1. Ispravljena u SL L 200, 7.6.2004., str. 1.

      (2)  Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustavâ socijalne sigurnosti, SL L 284, 30.10.2009., str. 1.
   PRILOG

      Proteze

               (a)

               ortopedske proteze;

               (b)

               vizualna pomagala poput očnih proteza;

               (c)

               zubne proteze (fiksne i mobilne).

      Veća pomagala

               (d)

               invalidska kolica, ortoze, obuća i ostala pomagala za kretanje, stajanje i sjedenje;

               (e)

               kontaktne leće, povećavajuće i teleskopske naočale;

               (f)

               slušna i govorna pomagala;

               (g)

               raspršivači;

               (h)

               opturator za korištenje u usnoj šupljini;

               (i)

               ortodontska pomagala;

      Druga značajnija davanja u naravi

               (j)

               specijalističko liječenje u bolnici;

               (k)

               liječenje u oporavilištu;

               (l)

               terapeutska rehabilitacija;

               (m)

               dodatni načini dijagnosticiranja;

               (n)

               sve subvencije odobrene za pokrivanje dijela troškova gore navedenih naknada.


title: 2006/558/EZ: Odluka Komisije od 2. kolovoza 2006. o ažuriranju priloga Monetarnom sporazumu između Vlade Francuske Republike, u ime Europske zajednice, i Vlade Njegove Presvijetle Visosti Kneza Monaka

text:
               10/Sv. 003

               HR

               Službeni list Europske unije

               103

         32006D0558

               L 219/23

               SLUŽBENI LIST EUROPSKE UNIJE

               02.08.2006.

      ODLUKA KOMISIJE

   od 2. kolovoza 2006.
   o ažuriranju priloga Monetarnom sporazumu između Vlade Francuske Republike, u ime Europske zajednice, i Vlade Njegove Presvijetle Visosti Kneza Monaka
   (2006/558/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 111. stavak 3.,
   uzimajući u obzir Monetarni sporazum od 24. prosinca 2001. između Vlade Francuske Republike, u ime Europske zajednice, i Vlade Njegove Presvijetle Visosti Kneza Monaka (1), a posebno njegov članak 11. stavke 3. i 5.,
   budući da:

               (1)

               Članak 11. stavak 2. Monetarnog sporazuma između Vlade Francuske Republike, u ime Europske zajednice, i Vlade Njegove Presvijetle Visosti Kneza Monaka (dalje u tekstu Monetarni sporazum) zahtijeva od Kneževine Monako primjenu mjera koje je usvojila Francuska za provedbu određenih akata Zajednice koji se odnose na aktivnost i bonitetni nadzor kreditnih institucija i sprečavanje sistemskih rizika u platnim sustavima i sustavima za namiru vrijednosnih papira. Ti su akti navedeni u Prilogu A Sporazumu. Izvjestan broj akata iz Priloga A izmijenjen je i te bi izmijenjene akte trebalo uključiti u taj Prilog. Također je donesen izvjestan broj novih akata Zajednice koji su obuhvaćeni člankom 11. stavkom 2. Monetarnog sporazuma i trebalo bi ih uključiti u Prilog A.

               (2)

               Direktiva 2001/65/EZ Europskog parlamenta i Vijeća od 27. rujna 2001. o izmjeni Direktiva 78/660/EEZ, 83/349/EEZ i 86/635/EEZ u vezi s pravilima vrednovanja za godišnje financijske i konsolidirane financijske izvještaje određenih vrsta trgovačkih društava kao i banaka i drugih financijskih institucija (2) odnosi se na aktivnost i nadzor kreditnih institucija te izmjenjuje Direktivu Vijeća 86/635/EEZ (3), koja se već nalazi u Prilogu A. Ona je stoga obuhvaćena člankom 11. stavkom 2. Monetarnog sporazuma i trebala bi biti uključena u Prilog A.

               (3)

               Direktiva 2003/51/EZ Europskog parlamenta i Vijeća od 18. lipnja 2003. o izmjeni Direktiva 78/660/EEZ, 83/349/EEZ i 91/674/EEZ o godišnjim i konsolidiranim financijskim izvještajima određenih vrsta trgovačkih društava, banaka i drugih financijskih institucija te osiguravajućih poduzeća (4) odnosi se na aktivnost i nadzor kreditnih institucija te mijenja Direktivu 86/635/EEZ. Ona je stoga obuhvaćena člankom 11. stavkom 2. Monetarnog sporazuma i trebala bi biti uključena u Prilog A.

               (4)

               Direktiva 2002/47/EZ Europskog parlamenta i Vijeća od 6. lipnja 2002. o financijskom kolateralu (5) odnosi se na sprečavanje sistemskog rizika u sustavima za namiru. Ona je stoga obuhvaćena člankom 11. stavkom 2. Monetarnog sporazuma i trebala bi biti uključena u Prilog A.

               (5)

               Direktiva 2002/87/EZ Europskog parlamenta i Vijeća od 16. prosinca 2002. o dodatnom nadzoru kreditnih institucija, društava za osiguranje i investicijskih društava u financijskom konglomeratu i o izmjeni Direktiva Vijeća 73/239/EEZ, 79/267/EEZ, 92/49/EEZ, 92/96/EEZ, 93/6/EEZ i 93/22/EEZ te Direktiva 98/78/EZ i 2000/12/EZ Europskog parlamenta i Vijeća (6) odnosi se na aktivnost i nadzor kreditnih institucija. Ona je stoga obuhvaćena člankom 11. stavkom 2. Monetarnog sporazuma i trebala bi biti uključena u Prilog A.

               (6)

               Direktiva 2004/39/EZ Europskog parlamenta i Vijeća od 21. travnja 2004. o tržištima financijskih instrumenata te o izmjeni Direktiva Vijeća 85/611/EEZ i 93/6/EEZ i Direktive 2000/12/EZ Europskog parlamenta i Vijeća te stavljanju izvan snage Direktive Vijeća 93/22/EEZ (7) odnosi se na aktivnost i nadzor kreditnih institucija. Ona je stoga obuhvaćena člankom 11. stavkom 2. Monetarnog sporazuma i trebala bi biti uključena u Prilog A.

               (7)

               Direktiva 2006/31/EZ Europskog parlamenta i Vijeća od 5. travnja 2006. o izmjeni Direktive 2004/39/EZ o tržištima financijskih instrumenata, u pogledu određenih rokova (8) mijenja Direktivu 2004/39/EZ. Stoga bi također trebala biti uključena u Prilog A.

               (8)

               Jedan akt trenutačno uključen u Prilog A uklanja se iz tog Priloga. Direktiva 97/5/EZ Europskog parlamenta i Vijeća od 27. siječnja 1997. o prekograničnim kreditnim transferima (9) većinom se odnosi na zaštitu potrošača i stoga nije obuhvaćena člankom 11. stavkom 2. Monetarnog sporazuma.

               (9)

               Članak 11. stavak 4. Monetarnog sporazuma zahtijeva od Kneževine Monako usvajanje mjera ekvivalentnih mjerama koje su usvojile države članice za primjenu akata Zajednice potrebnih za provedbu Monetarnog sporazuma. Ti su akti navedeni u Prilogu B Sporazumu. Okvirna odluka Vijeća 2001/413/PUP od 28. svibnja 2001. o borbi protiv prijevara i krivotvorenja bezgotovinskih sredstava plaćanja (10) namijenjena je upotpunjavanju i osiguravanju dosljednosti odredbi koje osiguravaju zaštitu svih sredstava plaćanja nominiranih u eurima i obuhvaćena je člankom 9. Monetarnog sporazuma o borbi protiv prijevare i krivotvorenja, posebno u suvremenim bankovnim sustavima. Posebno, uključivanje Okvirne odluke 2001/413/PUP potrebno je da bi se dopunila zaštita predviđena Okvirnom odlukom Vijeća 2000/383/PUP od 29. svibnja 2000. o povećanju zaštite kaznenim i drugim sankcijama protiv krivotvorenja u vezi s uvođenjem eura (11), što je spomenuto u članku 9. Monetarnog sporazuma. Stoga je potrebna za provedbu Monetarnog sporazuma i trebala bi biti uključena u Prilog B Sporazumu.

               (10)

               Uredba Vijeća (EZ) br. 2182/2004 od 6. prosinca 2004. o medaljama i žetonima sličnim kovanicama eura (12) namijenjena je sprečavanju uporabe medalja i žetona kao sredstava plaćanja u eurima i stoga je također obuhvaćena člankom 9. Monetarnog sporazuma. Stoga je potrebna za provedbu Monetarnog sporazuma i trebala bi biti uključena u Prilog B Sporazumu.

               (11)

               Priloge Monetarnom sporazumu trebalo bi stoga na odgovarajući način izmijeniti. Radi jasnoće, priloge bi trebalo zamijeniti u cijelosti.

               (12)

               Monegaške vlasti nisu zahtijevale da se Zajednički odbor osnovan člankom 14. Monetarnog sporazuma sazove u skladu s člankom 11. stavkom 5. tog sporazuma u roku od dva tjedna od donošenja Uredbe (EZ) br. 2182/2004 da bi se ažurirao Prilog B Monetarnom sporazumu. Stoga bi Komisija trebala izmijeniti priloge A i B Monetarnom sporazumu.

               (13)

               Komisija je na svojim sastancima 17. lipnja 2004. i 16. lipnja 2005. izvijestila Zajednički odbor o potrebi ažuriranja priloga A i B Monetarnom sporazumu. Zajednički odbor primio je na znanje stajalište Komisije,

         ODLUČILA JE:
   Jedini članak
   Prilozi Monetarnom sporazumu između Vlade Francuske Republike, u ime Europske zajednice, i Vlade Njegove Presvijetle Visosti Kneza Monaka zamjenjuju se tekstom priloga ovoj Odluci.

      Sastavljeno u Bruxellesu 2. kolovoza 2006.

            Za Komisiju

         Joaquín ALMUNIA

            Član Komisije

      (1)  SL L 142, 31.5.2002., str. 59.

      (2)  SL L 283, 27.10.2001., str. 28.

      (3)  SL L 372, 31.12.1986., str. 1.

      (4)  SL L 178, 17.7.2003., str. 16.

      (5)  SL L 168, 27.6.2002., str. 43.

      (6)  SL L 35, 11.2.2003., str. 1.

      (7)  SL L 145, 30.4.2004., str. 1.

      (8)  SL L 114, 27.4.2006., str. 60.

      (9)  SL L 43, 14.2.1997., str. 25.

      (10)  SL L 149, 2.6.2001., str. 1.

      (11)  SL L 140, 14.6.2000., str. 1.

      (12)  SL L 373, 21.12.2004., str. 1.
   PRILOG A
   1.   86/635/EEZ

   Direktiva Vijeća od 8. prosinca 1986. o godišnjim financijskim izvještajima i konsolidiranim financijskim izvještajima banaka i drugih financijskih institucija (za odredbe koje se odnose na kreditne institucije)

      (SL L 372, 31.12.1986., str. 1.)

   kako je izmijenjena:

      2001/65/EZ

   Direktivom Europskog parlamenta i Vijeća od 27. rujna 2001. o izmjeni Direktiva 78/660/EEZ, 83/349/EEZ i 86/635/EEZ u vezi s pravilima vrednovanja za godišnje financijske izvještaje i konsolidirane financijske izvještaje određenih vrsta trgovačkih društava kao i banaka i drugih financijskih institucija

      (SL L 283, 27.10.2001., str. 28.)

      2003/51/EZ

   Direktivom Europskog parlamenta i Vijeća od 18. lipnja 2003. o izmjeni Direktiva 78/660/EEZ, 83/349/EEZ, 86/635/EEZ i 91/674/EEZ o godišnjim i konsolidiranim financijskim izvještajima određenih vrsta trgovačkih društava, banaka i drugih financijskih institucija te osiguravajućih poduzeća

      (SL L 178, 17.7.2003., str. 16.)

   2.   89/117/EEZ

   Direktiva Vijeća od 13. veljače 1989. o obvezama podružnica osnovanih u državama članicama od strane kreditnih i financijskih institucija sa sjedištem izvan te države članice, u pogledu objavljivanja godišnjih računovodstvenih dokumenata

      (SL L 44, 16.2.1989., str. 40.)

   3.   93/6/EEZ

   Direktiva Vijeća od 15. ožujka 1993. o adekvatnosti kapitala investicijskih društava i kreditnih institucija (za odredbe koje se odnose na kreditne institucije)

      (SL L 141, 11.6.1993., str. 1.)

   kako je izmijenjena:

      2002/87/EZ

   Direktivom Europskog parlamenta i Vijeća od 16. prosinca 2002. o dodatnom nadzoru kreditnih institucija, društava za osiguranje i investicijskih društava u financijskom konglomeratu i o izmjeni Direktiva Vijeća 73/239/EEZ, 79/267/EEZ, 92/49/EEZ, 92/96/EEZ, 93/6/EEZ i 93/22/EEZ i Direktiva 98/78/EZ i 2000/12/EZ Europskog parlamenta i Vijeća

      (SL L 35, 11.2.2003., str. 1.)

      2004/39/EZ

   Direktivom Europskog parlamenta i Vijeća od 21. travnja 2004. o tržištima financijskih instrumenata te o izmjeni Direktiva Vijeća 85/611/EEZ i 93/6/EEZ i Direktiva 2000/12/EZ Europskog parlamenta i Vijeća te stavljanju izvan snage Direktive Vijeća 93/22/EEZ

      (SL L 145, 30.4.2004., str. 1.)

   4.   93/22/EEZ

   Direktiva Vijeća od 10. svibnja 1993. o investicijskim uslugama u području vrijednosnih papira (za odredbe koje se odnose na kreditne institucije) osim glava III. i IV. — Direktiva stavljena izvan snage Direktivom 2004/39/EZ, kako je izmijenjena Direktivom 2006/31/EZ, od 1. studenoga 2007. (vidjeti niže u tekstu)

      (SL L 141, 11.6.1993., str. 27.)

   5.   94/19/EZ

   Direktiva Europskog parlamenta i Vijeća od 30. svibnja 1994. o sustavima osiguranja depozita

      (SL L 135, 31.5.1994., str. 5.)

   6.   98/26/EZ

   Direktiva Europskog parlamenta i Vijeća od 19. svibnja 1998. o konačnosti namire u platnim sustavima i sustavima za namiru vrijednosnih papira

      (SL L 166, 11.6.1998., str. 45.)

   7.   2000/12/EZ

   Direktiva Europskog parlamenta i Vijeća od 20. ožujka 2000. o osnivanju i obavljanju aktivnosti kreditnih institucija — osim glava III. i IV.

      (SL L 126, 26.5.2000., str. 1.)

   kako je izmijenjena:

      2000/28/EZ

   Direktivom Europskog parlamenta i Vijeća od 18. rujna 2000. o izmjeni Direktive 2000/12/EZ o osnivanju i obavljanju aktivnosti kreditnih institucija

      (SL L 275, 27.10.2000., str. 37.)

      2000/46/EZ

   Direktiva Europskog parlamenta i Vijeća od 18. rujna 2000. o osnivanju, obavljanju aktivnosti i bonitetnom nadzoru poslovanja institucija za izdavanje elektroničkog novca

      (SL L 275, 27.10.2000., str. 39.)

      2002/87/EZ

   Direktivom Europskog parlamenta i Vijeća od 16. prosinca 2002. o dodatnom nadzoru kreditnih institucija, društava za osiguranje i investicijskih društava u financijskom konglomeratu i o izmjeni Direktiva Vijeća 73/239/EEZ, 79/267/EEZ, 92/49/EEZ, 92/96/EEZ, 93/6/EEZ i 93/22/EEZ, i Direktiva 98/78/EZ i 2000/12/EZ Europskog parlamenta i Vijeća

      (SL L 35, 11.2.2003., str. 1.)

      2004/39/EZ

   Direktivom Europskog parlamenta i Vijeća od 21. travnja 2004. o tržištima financijskih instrumenata o izmjeni Direktive Vijeća 85/611/EEZ i 93/6/EEZ i Direktiva 2000/12/EZ Europskog parlamenta i Vijeća te ukida Direktiva Vijeća 93/22/EEZ

      (SL L 145, 30.4.2004., str. 1.)

   8.   2001/24/EZ

   Direktiva Europskog parlamenta i Vijeća od 4. travnja 2001. o reorganizaciji i likvidaciji kreditnih institucija

      (SL L 125, 5.5.2001., str. 15.)

   9.   2002/47/EZ

   Direktiva Europskog parlamenta i Vijeća od 6. lipnja 2002. o financijskim kolateralnim aranžmanima

      (SL L 168, 27.6.2002., str. 43.)

   10.   2002/87/EZ

   Direktiva Europskog parlamenta i Vijeća od 16. prosinca 2002. o dodatnom nadzoru kreditnih institucija, osiguravajućih društava i investicijskih tvrtki u financijskom konglomeratu, o izmjeni Direktive Vijeća 73/239/EEZ, 79/267/EEZ, 92/49/EEZ, 92/96/EEZ, 93/6/EEZ i 93/22/EEZ te Direktive 98/78/EZ i 2000/12/EZ Europskog parlamenta i Vijeća

      (SL L 35, 11.2.2003., str. 1.)

   11.   2004/39/EZ

   Direktiva Europskog parlamenta i Vijeća od 21. travnja 2004. o tržištima financijskih instrumenata te o izmjeni Direktiva Vijeća 85/611/EEZ i 93/6/EEZ i Direktive 2000/12/EZ Europskog parlamenta i Vijeća te stavljanju izvan snage Direktive Vijeća 93/22/EEZ — za odredbe koje se odnose na kreditne institucije osim članaka 15., 31. do 33. i glave III.

      (SL L 145, 30.4.2004., str. 1.)

   kako je izmijenjena:

      2006/31/EZ

   Direktivom Europskog parlamenta i Vijeća od 5. travnja 2006. o izmjeni Direktive 2004/39/EZ o tržištima financijskih instrumenata, u pogledu određenih rokova

      (SL L 114, 27.4.2006., str. 60.)

   PRILOG B
   1.   97/9/EZ

   Direktiva Europskog parlamenta i Vijeća od 3. ožujka 1997. o sustavima naknade štete za investitore

      (SL L 84, 26.3.1997., str. 22.)

   2.   2001/413/PUP

   Okvirna odluka Vijeća od 28. svibnja 2001. o borbi protiv prijevara i krivotvorenja bezgotovinskih sredstava plaćanja

      (SL L 149, 2.6.2001., str. 1.)

   3.   (EZ) br. 2182/2004

   Uredba Vijeća od 6. prosinca 2004. o medaljama i žetonima sličnim kovanicama eura

      (SL L 373, 21.12.2004., str. 1.)


title: 90/212/Euratom: Odluka Vijeća od 23. travnja 1990. o izmjeni Odluke 77/271/Euratom o provedbi Odluke 77/270/Euratom o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana

text:
               10/Sv. 002

               HR

               Službeni list Europske unije

               6

         31990D0212

               L 112/26

               SLUŽBENI LIST EUROPSKE UNIJE

               23.04.1990.

      ODLUKA VIJEĆA

   od 23. travnja 1990.
   o izmjeni Odluke 77/271/Euratom o provedbi Odluke 77/270/Euratom o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana
   (90/212/Euratom)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Odluku Vijeća 77/270/Euratom od 29. ožujka 1977. o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana (1), a posebno njezin članak 1.,
   uzimajući u obzir prijedlog Komisije,
   budući da je ukupna vrijednost izvršenih transakcija dosegla iznos od 2 800 milijuna ECU, koji je predviđen u Odluci 77/271/Euratom (2), kako je zadnje izmijenjena Odlukom 85/537/Euratom (3);
   budući da nuklearna energija ima velik udio u ukupnoj opskrbi energijom i da je potrebno značajno uložiti u taj sektor, u fazu proizvodnje, s obzirom na zaštitne i sigurnosne zahtjeve, i kasnije faze nakon proizvodnje, posebno s obzirom na preradu i skladištenje otpada;
   budući da iskustvo ukazuje na potrebu povećanja, za 1 000 milijuna ECU, ukupnog iznosa zaduživanja koji je Komisija ovlaštena ugovoriti u ime Europske zajednice za atomsku energiju;
   budući da bi Odluku 77/271 trebalo stoga izmijeniti,
   ODLUČILO JE:
   Jedini članak
   Jedini članak Odluke 77/271/Euratom zamjenjuje se sljedećim:

      „Jedini članak
      Zajmovi kako su predviđeni člankom 1. Odluke 77/270/Euratom mogu se ugovarati za iznose ukupne glavnice koji ne smiju biti veći od protuvrijednosti 4 000 milijuna ECU.
      Dosegne li ukupna vrijednost izvršenih transakcija 3 800 milijuna ECU, Komisija obavješćuje Vijeće, koje, odlučujući jednoglasno, na prijedlog Komisije, donosi odluku o utvrđivanju novog iznosa što je prije moguće.”

      Sastavljeno u Luxembourgu 23. travnja 1990.

            Za Vijeće

            Predsjednik

         A. REYNOLDS

      (1)  SL L 88, 6.4.1977., str. 9.

      (2)  SL L 88, 6.4.1977., str. 11.

      (3)  SL L 334, 12.12.1985., str. 23.


title: Odluka Vijeća 2012/159/ZVSP od 19. ožujka 2012. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu

text:
               18/Sv. 010

               HR

               Službeni list Europske unije

               246

         32012D0159

               L 080/18

               SLUŽBENI LIST EUROPSKE UNIJE

               19.03.2012.

      ODLUKA VIJEĆA 2012/159/ZVSP
   od 19. ožujka 2012.
   o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 21. ožujka 2011. donijelo Odluku 2011/172/ZVSP (1).

               (2)

               Na temelju preispitivanja Odluke 2011/172/ZVSP, mjere ograničavanja bi trebalo produljiti do 22. ožujka 2013.

               (3)

               Odluku 2011/172/ZVSP bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članak 5. Odluke 2011/172/ZVSP zamjenjuje se sljedećim:

      „Članak 5.
      Ova Odluka stupa na snagu na datum donošenja.
      Ova Odluka primjenjuje se do 22. ožujka 2013.
      Ova Odluka se stalno preispituje. Prema potrebi se obnavlja ili mijenja, ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. ožujka 2012.

            Za Vijeće

            Predsjednica

         M. GJERSKOV

      (1)  SL L 76, 22.3.2011., str. 63.


title: 2009/915/EZ: Odluka Vijeća od 30. studenoga 2009. o izmjeni Odluke Vijeća 2000/265/EZ od 27. ožujka 2000. o financijskoj uredbi za proračunske aspekte upravljanja ugovorima od strane zamjenika glavnog tajnika Vijeća, sklopljenih u ime određenih država članica u vezi s postavljanjem i funkcioniranjem komunikacijske infrastrukture za Schengensko okružje, „Sisnet”

text:
               01/Sv. 9

               HR

               Službeni list Europske unije

               65

         32009D0915

               L 323/9

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o izmjeni Odluke Vijeća 2000/265/EZ od 27. ožujka 2000. o financijskoj uredbi za proračunske aspekte upravljanja ugovorima od strane zamjenika glavnog tajnika Vijeća, sklopljenih u ime određenih država članica u vezi s postavljanjem i funkcioniranjem komunikacijske infrastrukture za Schengensko okružje, „Sisnet”
   (2009/915/EZ)
   VIJEĆE EUROPSKE UNIJE,
   uzimajući u obzir članak 2. stavak 1. drugi podstavak, prvu rečenicu Protokola priloženog Ugovoru o Europskoj uniji i Ugovoru o osnivanju Europske zajednice o uključivanju schengenske pravne stečevine u okvir Europske unije,
   budući da:

               (1)

               Odlukom 1999/870/EZ (1) i Odlukom 2007/149/EZ (2) zamjenik glavnog tajnika Vijeća ovlašten je u okviru uključivanja schengenske pravne stečevine u Europsku uniju djelovati kao predstavnik određenih država članica za potrebe sklapanja ugovora koji se odnose na postavljanje i funkcioniranje komunikacijske infrastrukture za schengensko okružje ("Sisnet") i upravljati takvim ugovorima do prijelaza na komunikacijsku infrastrukturu na teret Europske zajednice.

               (2)

               Financijske obveze koje proizlaze iz tih ugovora terete posebni proračun (dalje u tekstu "proračun Sisneta") za financiranje komunikacijske infrastrukture iz tih odluka Vijeća.

               (3)

               Države članice koje su pristupile Europskoj uniji na temelju Akta o pristupanju iz 2005. trebaju se uključiti u prvu generaciju Schengenskog informacijskog sustava (SIS 1+) na dan koji treba odrediti Vijeće u skladu s člankom 4. stavkom 2. Akta o pristupanju iz 2005. Od tog bi dana države članice trebale sudjelovati u proračunu.

               (4)

               Lihtenštajn treba sudjelovati u odredbama schengenske pravne stečevine u vezi sa Schengenskim informacijskim sustavom od dana koji treba odrediti Vijeće u skladu s člankom 10. Protokola između Europske unije, Europske zajednice, Švicarske Konfederacije i Kneževine Lihtenštajna o pridruživanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine. Od tog dana Lihtenštajn bi trebao sudjelovati u proračunu,

         ODLUČILO JE:
   Članak 1.
   Odluka Vijeća 2000/265/EZ mijenja se kako slijedi:

               1.

               U članku 25. umeću se sljedeći stavci:
               "1a.   Od 1. siječnja 2010. popis država iz stavka 1. ovog članka uključuje Bugarsku i Rumunjsku.
               1b.   Od 1. siječnja 2010. popis država iz stavka 1. ovog članka uključuje Lihtenštajn."

               2.

               Članak 26. treći podstavak se briše.

               3.

               Članak 28. mijenja se kako slijedi:

                           (a)

                           stavak 1. zamjenjuje se sljedećim:
                           "1.   Države iz članka 25. uplaćuju 70 % svojih doprinosa najkasnije do 1. travnja i 30 % do 1. listopada.";

                           (b)

                           stavak 1a. se briše;

                           (c)

                           stavak 3. zamjenjuje se sljedećim:
                           "3.   Odstupajući od stavka 1. i ne dovodeći u pitanje članak 49. Bugarska i Rumunjska uplaćuju ukupan odgovarajući doprinos za 2010. do 31. prosinca 2010. Lihtenštajn uplaćuje ukupan odgovarajući doprinos za 2010. do 31. prosinca 2010.";

                           (d)

                           stavak 4. se briše.

               4.

               Članak 37. peti stavak zamjenjuje se sljedećim:
               "Savjetodavni odbor nastoji donijeti svoje mišljene konsenzusom. Ako takav konsenzus nije moguć, Savjetodavni odbor svoja mišljenja donosi običnom većinom glasova predstavnika. Kako bi postupak bio valjan potreban je kvorum od 19 glasova. U slučaju da su glasovi podijeljeni odlučuje glas predsjednika. Od dana iz članka 25. stavka 1a. potreban je kvorum od 21 glasa."

               5.

               Članak 49. točka (c) zamjenjuje se sljedećom:

                           "(c)

                           usklađivanje doprinosa država iz članka 25. kako bi se utvrdio omjer ranijih troškova postavljanja Sisneta koji treba snositi druga država. Ovaj se postotak izračunava na temelju omjera sredstava od PDV-a koje je druga država uplatila u ukupna sredstva od PDV-a Europskih zajednica za prethodnu financijsku godinu. Ako nema podataka o sredstvima od PDV-a, usklađivanje doprinosa izračunava se na temelju udjela svake dotične države članice u ukupnom BDP-u svih država članica iz članka 25. Postotak doprinosa predmet je ‚povrata’ državama iz članka 25. za iznos razmjeran njihovom udjelu kako je izračunan u skladu s člankom 26."

         Članak 2.
   U pogledu Lihtenštajna, izmjene u skladu s člankom 1. stupaju na snagu nakon što je Protokol između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine stupio na snagu.
   Članak 3.
   Ova Odluka proizvodi učinke od dana donošenja.
   Članak 4.
   Ova Odluka objavljuje se u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 337, 30.12.1999., str. 41.

      (2)  SL L 66, 6.3.2007., str. 19.


title: 2011/492/EU: Odluka Vijeća od 18. srpnja 2011. o zaključenju savjetovanja s Republikom Gvinejom Bisau na temelju članka 96. Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane

text:
               11/Sv. 123

               HR

               Službeni list Europske unije

               194

         32011D0492

               L 203/2

               SLUŽBENI LIST EUROPSKE UNIJE

         ODLUKA VIJEĆA
   od 18. srpnja 2011.
   o zaključenju savjetovanja s Republikom Gvinejom Bisau na temelju članka 96. Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane
   (2011/492/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je zadnje izmijenjen u Ouagadougou, Burkina Faso 22. lipnja 2010. (2) (Sporazum o partnerstvu između AKP-a i EU-a), a posebno njegov članak 96.,
   uzimajući u obzir unutarnji sporazum o mjerama i postupcima za provedbu Sporazuma o partnerstvu između AKP-a i EU-a (3), a posebno njegov članak 3.,
   uzimajući u obzir prijedlog Europske komisije,
   uz suglasnost Visokog predstavnika Unije za vanjske poslove i sigurnosnu politiku,
   budući da:

               (1)

               Prekršeni su ključni elementi sporazuma iz članka 9. Sporazuma o partnerstvu između AKP-a i EU-a.

               (2)

               Na temelju članka 96. Sporazuma o partnerstvu između AKP-a i EU-a, 29. ožujka 2011. započelo je savjetovanje s Republikom Gvinejom Bisau u prisutnosti predstavnika Skupine afričkih, karipskih i pacifičkih država, uključujući Afričku uniju, Ekonomsku zajednicu zapadnoafričkih država (Ecowas) i Zajednicu država portugalskog govornog područja (CPLP) tijekom kojih su predstavnici vlade Republike Gvineje Bisau predstavili zadovoljavajuće prijedloge i obveze.

               (3)

               Kao posljedicu toga, savjetovanje započeto na temelju članka 96. Sporazuma o partnerstvu između AKP-a i EU-a trebalo bi završiti i donijeti odgovarajuće mjere u svrhu provedbe tih obveza,

         DONIJELO JE OVU ODLUKU:
   Članak 1.
   Zaključuje se savjetovanje s Republikom Gvinejom Bisau na temelju članka 96. Sporazuma o partnerstvu između AKP-a i EU-a.
   Članak 2.
   Donose se mjere utvrđene u priloženom pismu kao odgovarajuće mjere na temelju članka 96. stavka 2. točke (c) Sporazuma o partnerstvu između AKP-a i EU-a.
   Članak 3.
   Ova Odluka stupa na snagu na dan donošenja.
   Ona ostaje na snazi do 19. srpnja 2012.
   Ova se Odluka preispituje redovito najmanje svakih šest mjeseci, po mogućnosti putem zajedničkih misija Europske službe za vanjsko djelovanje i Komisije.

      Sastavljeno u Bruxellesu 18. srpnja 2011.

            Za Vijeće

            Predsjednica

         C. ASHTON

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.
   PRILOG

      NACRT PISMA
      Predsjednik Republike Gvineje Bisau,
      Predsjednik Vlade Republike Gvineje Bisau,
      Poštovani,
      Europska unija smatra da je ustanak od 1. travnja 2010. i neposredno imenovanje njegovih poticatelja na visoke vojne položaje očita i ozbiljna povreda ključnih elemenata navedenih u članku 9. Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. (Sporazum o partnerstvu između AKP-a i EU-a). Europska unija je u više navrata izrazila zabrinutost zbog nepoštovanja prvenstva civilnih vlasti i načela dobrog demokratskog upravljanja u Republici Gvineji Bisau.
      Europska unija sudjeluje primjenom članka 96. Sporazuma o partnerstvu između AKP-a i EU-a u političkom dijalogu s Vladom u nastojanju proučavanja situacije i mogućih rješenja. Savjetovanje je započeto u Bruxellesu 29. ožujka 2011. uz suglasnost Vlade Republike Gvineje Bisau.
      Tijekom sastanka, sudionici su raspravljali o potrebnim mjerama za osiguranje prevlasti civilne vlasti, poboljšanje demokratskog upravljanja i osiguranje poštivanja ustavnog poretka i vladavine prava i borbe protiv nekažnjavanja i organiziranog kriminala. U pripremi za savjetovanje Gvineja Bisau je podnijela memorandum koji sadrži prijedloge rješavanja problema o kojima je Europska unija izrazila zabrinutost u svom pismu.
      Europska unija prima na znanje napore Gvineje Bisau tijekom savjetovanja, posebno u pogledu:

                  —

                  potpuno neovisnog izvršenja i završetka sudskih istraga i postupaka koje se odnose na ubojstva u ožujku i lipnju 2009. provedenih u odgovarajućim logističkim i sigurnosnim uvjetima,

                  —

                  djelotvorne provedbe reforme sigurnosnog sektora na temelju strategije usvojene od strane nacionalnog parlamenta i zakonodavnog paketa izrađenog uz potporu misije ZSOP-a Europske unije,

                  —

                  obnove vojnog poretka u svrhu imenovanja osoba višeg zapovjednog lanca koje nisu sudjelovale u protuustavnim ili protuzakonitim radnjama ili nasilju, u skladu s zaključcima i preporukama nacrta Ecowas-a za reformu sigurnosnog sektora,

                  —

                  odobrenja i pomoći stručnih misija u svrhu potpore reformi sigurnosnog sektora i zaštiti državnih službenika, provedena uz potporu Ecowas-a, CPLP-a i/ili drugih partnera,

                  —

                  pripreme, usvajanja i djelotvorne provedbe nacionalnog operativnog plana za provedbu reforme sigurnosnog sektora i suzbijanje trgovine drogom,

                  —

                  poboljšanja administrativnog i financijskog upravljanja civilnim i vojnim zaposlenicima i mjera za suzbijanje pranja novca.

            Europska unija je nakon zaključenja savjetovanja pozvala predstavnike Republike Gvineje Bisau odmah pokrenuti sudsku istragu i postupke u vezi s događajima od 1. travnja 2010. godine s ciljem jačanja borbe protiv nekažnjavanja i prijedloga provedbenog plana tih obveza sukladno vremenskom okviru utvrđenim nacrtom Ecowasa.
      Europska unija ocjenjuje obveze Gvineje Bisau ohrabrujućima. Sukladno tome odlučeno je da se savjetovanje zaključi i usvoje odgovarajuće mjere na temelju članka 96. stavka 2. točke (c) Sporazuma o partnerstvu između AKP-a i EU-a.
      Postepeni nastavak suradnje s ciljem očuvanja osnovnih elemenata navedenih u Sporazumu o partnerstvu između AKP-a i EU-a nastavlja se u sljedećim fazama utvrđenim Prilogom I. (raspored obveza):

                  1.

                  Europska unija nastavlja financiranje tekućih ugovora, humanitarnih i financijskih aktivnosti, mjera koje izravno podupiru stanovnike Gvineje Bisau i projekata suzbijanja transnacionalnog kriminala i potpore konsolidaciji demokracije. Gvineja Bisau ispunjava uvjete za EDF i Milenijske ciljeve razvoja (MDG). Dodjela sredstava sukladno regionalnim projektima koji obuhvaćaju Gvineju Bisau i iz drugih sredstava EDF-a (voda, energija itd.) i pokretanje pripremnih mjera za provedbu budućih projekata, uključujući pripremu i provedbu budućih aktivnosti Europske investicijske banke, razmotrit će se na pojedinačnoj osnovi.

                  2.

                  Suspenzija projekata i programa u prioritetnom sektoru „Prevencija sukoba” (izuzev Projoust, Paracem i isplate doprinosa mirovinskog fonda RSS u okviru programa PARSS u svrhu potpore reforme sigurnosnog sektora), prioritetnom sektoru „Voda i energija” (projekt uspostave mreže u Bisau) i neprioritetnim sektorima (projekt za podršku održivog upravljanja cestovnim prometom i program potpore za privatni sektor) bit će uklonjena čim se provede sljedeće:

                              i.

                              dostavi detaljni rasporeda provedbe aktivnosti reforme sigurnosnog sektora u skladu s nacrtom Ecowas-a;

                              ii.

                              završi, donese i objavi zakonodavni paket reformi sigurnosnog sektora izrađen uz potporu misije ZSOP-a Europske unije;

                              iii.

                              odobri i započne pomoć stručnih misija u svrhu potpore reformi sigurnosnog sektora i zaštite državnih službenika, provedenih uz potporu Ecowas-a, CPLP-a i/ili drugih partnera; i

                              iv.

                              pripremi, donese i počne djelotvorna provedba nacionalnog operativnog plana za provedbu reforme sigurnosnog sektora i suzbijanja trgovine drogom i pranja novca.

                  3.

                  Isplata prvog EDF-ovog doprinosa mirovinskom fondu za višak starijih zaposlenika u sigurnosnom sektoru (program PARSS, deveti EDF), ovisno o potpori Vlade i Ecowasa, podiježe:

                              i.

                              potpuno neovisnom izvršenju i završetku sudskih istraga i postupaka koji se odnose na ubojstva u ožujku i lipnju 2009. provedenih u prikladnim logističkim i sigurnosnim uvjetima; i

                              ii.

                              poboljšanjima u administrativnom i financijskom upravljanju javnim, civilnim i vojnim zaposlenicima u Gvineji Bisau.

                  4.

                  Europska unija predviđa nastavak potpore proračunu, nastavak novog programa potpore sektoru pravosuđa (Projoust, prioritetni sektor „Prevencija sukoba”), i pripremu novog programa podrške civilnim i vojnim reformama (Paracem, prioritetni sektor „Prevencija sukoba”), nakon:

                              i.

                              daljnje djelotvorne provedbe nacionalnog operativnog plana za provedbu reforme sigurnosnog sektora i suzbijanja trgovine drogom i pranja novca;

                              ii.

                              pokretanja sudskih istraga i postupaka koji se odnose na ubojstva u ožujku i lipnju 2009.;

                              iii.

                              obnove vojnog poretka u svrhu imenovanja osoba višeg zapovjednog lanca koje nisu sudjelovale u protuustavnim ili protuzakonitim radnjama ili nasilju, u skladu sa zaključcima i preporukama nacrta Ecowas-a za reformu sigurnosnog sektora.

            Europska unija zadržava pravo izmjene ovih mjera u svjetlu promjene političke situacije i napretka u provedbi obveza.
      U sklopu postupka sukladno članku 96. Sporazuma o partnerstvu između AKP-a i EU-a, Europska unija nastavlja nadzor situacije u Gvineji Bisau tijekom razdoblja od 12 mjeseci. Tijekom tog razdoblja nastavit će se pojačani dijalog s Vladom sukladno članku 8. Sporazuma o partnerstvu između AKP-a i EU-a s ciljem očuvanja ključnih elemenata iz tog Sporazuma. Europska unija provodit će redovito preispitivanje; prva misija praćenja trebala bi se provesti unutar šest mjeseci.
      Prema članku 8. Sporazuma o partnerstvu između AKP-a i EU-a, obje stranke obvezuju se održavati redoviti politički dijalog o reformama političkog, pravosudnog i gospodarskog upravljanja, s posebnom pozornošću na reformu sigurnosnog sektora, mjere za borbu protiv nekažnjivosti i organizirani kriminal, posebno trgovinu drogom.
      S poštovanjem,

               Za Vijeće

               Predsjednica

            C. ASHTON

               Za Komisiju

               Povjerenik

            A. PIEBALGS

      PRILOG I.: RASPORED OBVEZA

                  Obveze partnera

                  Obveze Gvineje Bisau

                  Obveze Europske Unije

                  STATUS REALIZACIJE

                  Nastavlja se financiranje tekućih ugovora, humanitarnih i financijskih aktivnosti, mjera koje izravno podupiru stanovnike Gvineje Bisau i projekata suzbijanja transnacionalnog kriminala i potpore konsolidaciji demokracije. Zamrznuti su programi i postupci koji obuhvaćaju odgovarajuće mjere. Gvineja Bisau ispunjava uvjete za Milenijske ciljeve razvoja (MDG). Nadležne službe Europske unije razmatraju na pojedinačnoj osnovi dodjelu sredstava sukladno regionalnim projektima koji obuhvaćaju Gvineju Bisau i iz drugih EDF-ovih sredstava (voda, energija itd.) i pokretanje pripremnih mjera za provedbu budućih projekata, uključujući pripremu i provedbu budućih aktivnosti Europske investicijske banke.

                  Provedba sljedećih obveza:

                              —

                              dostava detaljnog rasporeda provedbe aktivnosti reforme sigurnosnog sektora u skladu s nacrtom Ecowas-a

                              —

                              završetak, usvajanje, donošenje i objava zakonodavnog paketa (1) o reformi sigurnosnog sektora izrađenog uz potporu misije ZSOP-a Europske unije

                              —

                              odobrenje i pomoć stručnih misija u svrhu potpore reforme sigurnosnog sektora i zaštite državnih službenika, provedena uz potporu Ecowas-a, CPLP-a i/ili drugih partnera

                              —

                              priprema, usvajanje i djelotvorne provedbe nacionalnog operativnog plana za provedbu reforme sigurnosnog sektora i suzbijanje trgovine drogom

                  Nastavak projekata i programa:

                              —

                              u prioritetnom sektoru „Prevencija sukoba” (izuzev Projoust, Paracem i isplate doprinosa RSS mirovinskog fonda u okviru programa PARSS u svrhu potpore reforme sigurnosnog sektora)

                              —

                              u prioritetnom sektoru „Voda i energija” (projekt uspostave mreže u Bisau)

                              —

                              u neprioritetnim sektorima (projekt za podršku održivog upravljanja cestovnim prometom i program potpore za privatni sektor)

                     (postojeći referentni financijski iznos: 23.2 milijuna EUR)

                  Provedba sljedećih obveza:

                              —

                              potpuno neovisno izvršenje i završetak sudskih istraga i postupaka koji se odnose na ubojstva u ožujku i lipnju 2009. provedenih u prikladnim logističkim i sigurnosnim uvjetima

                              —

                              poboljšanje u administrativnom i financijskom upravljanju javnim, civilnim i vojnim zaposlenicima u Gvineji Bisau

                              —

                              Isplata doprinosa mirovinskog fonda za višak starijih zaposlenika u sigurnosnom sektoru (program PARSS, sektor „Prevencija sukoba”), u mjeri u kojoj Vlada i Ecowas osiguraju sredstva

                     (postojeći referentni financijski iznos: 3 milijuna EUR)

                  Provedba sljedećih obveza:

                              —

                              djelotvorna provedba nacionalnog operativnog plana za provedbu reforme sigurnosnog sektora i suzbijanja trgovine drogom i pranja novca

                              —

                              pokretanje sudskih istraga i postupaka koji se odnose na ubojstva u ožujku i lipnju 2009.

                              —

                              obnova vojnog poretka u svrhu imenovanja osoba višeg zapovjednog lanca koje nisu sudjelovale u protuustavnim ili protuzakonitim radnjama ili nasilju, u skladu s zaključcima i preporukama nacrta Ecowas-a za reformu sigurnosnog sektora

                  Nastavak programa:

                              —

                              potpore sektoru pravosuđa (Projoust, prioritetni sektor „Prevencija sukoba”)

                              —

                              potpore reformi civilne i vojne administracije - Paracem (prioritetni sektor „Prevencija sukoba”)

                              —

                              potpore proračunu

                     (postojeći referentni financijski iznos: 46 milijuna EUR)

      (1)  Zakonodavni okvir reforme sigurnosnog sektora (indikativni popis [prijevod]): Strateški okvir za nacionalnu obranu, Zakon o nacionalnoj obrani, Zakon o organizaciji vojnih snaga, Zakon o glavnom stožeru oružanih snaga, Zakon o vojsci, Zakon o mornarici, Zakon o zračnim snagama, Zakon o ministarstvu obrane, Zakon o vojnoj pripravnosti (revizija Zakona br. 3/99), Zakon o vojnoj službi (revizija Zakona br. 4/99), Zakon o ministarstvu unutarnjih poslova.